Source: https://www.najpravo.sk/clanky/predlzi-sa-premlcacia-doba-na-stihanie-niektorych-trestnych-cinov.html
Timestamp: 2020-04-07 03:21:06+00:00

Document:
Predĺži sa premlčacia doba na stíhanie niektorých trestných činov | Články | Najprávo.sk - najlepší právny poradca
Predĺži sa premlčacia doba na stíhanie niektorých trestných činov
16.11. 2017, 18:14 | najpravo.sk
Od 1. januára 2018 nadobudne účinnosť zákon č. 274/2017 Z. z. o obetiach trestných činov a o zmene a doplnení niektorých zákonov. Tento zákon mení v článku II. aj Trestný zákon. Konkrétne mení aj ustanovenie § 87 ods. 5. Toto ustanovenie do 31. 12. 2017 znie nasledovne:
Novela zavádza zmenu, podľa ktorej sa v § 87 ods. 5 sa slová „tri roky“ nahrádzajú slovami „pätnásť rokov“ a za slová „podľa § 179“ sa vkladajú slová „trestný čin znásilnenia podľa § 199, trestný čin sexuálneho násilia podľa § 200,“.
Znenie od 1. januára 2018:
Trestné stíhanie sa premlčí najskôr pätnásť rokov potom, čo osoba, na ktorej bol spáchaný trestný čin obchodovania s ľuďmi podľa § 179, trestný čin znásilnenia podľa § 199, trestný čin sexuálneho násilia podľa § 200, trestný čin sexuálneho zneužívania podľa § 201 až 202, trestný čin týrania blízkej osoby a zverenej osoby podľa § 208 a trestný čin výroby detskej pornografie podľa § 368, dovŕšila osemnásty rok svojho veku.
Novela teda predlžuje dobu, v ktorej sa premlčuje trestné stíhanie vybraných trestných činov uvedených v § 87 ods. 5, a to z troch rokov na pätnásť rokov, pričom zároveň dochádza k rozšíreniu katalógu týchto trestných činov aj na trestný čin znásilnenia podľa § 199 a trestný čin sexuálneho zneužívania podľa § 200.
Objektom týchto trestných činov je často dieťa. Aplikačná prax poukázala na skutočnosť, že obete týchto trestných činov sa často odhodlajú k nahláseniu takýchto trestných činov až po uplynutí terajšej (trojročnej) premlčacej doby. Preto veľa obetí zostáva bez akéhokoľvek zadosťučinenia a páchatelia zostávajú nepotrestaní a pokračujú v páchaní trestnej činnosti.
Zákon č. 274/2017 Z. z. o obetiach trestných činov a o zmene a doplnení niektorých zákonov nájdete TU.
Dôvodovú správu a spoločnú správu výborov k tomuto zákonu nájdete TU.
Zdroj: slov-lex.sk, nrsr.sk
SAK kritizuje niektoré ustanovenia návrhu zákona o obetiach trestných činov
SAK sa vyjadrila k medializovanej podielovej odmene
Podobné skutky, iné právne posúdenie
E. BURDA: Idea zákona je prospešná, chýbajú procesné záruky pri zásahoch do ľudských práv
Trestný čin nekalej likvidácie má zamedziť využívaniu tzv. bielych koní
TRESTNÉ ČINY V DOPRAVE: Pomôže len určenie dolnej hranice trestu zákazu činnosti
odvolanie úroky z omeškania podielové spoluvlastníctvo ochrana osobnosti verejné obstarávanie premlčanie mediácia oslobodenie od súdnych poplatkov dovolanie dedenie trovy konania exekúcia judikatúra spotrebiteľ náhrada škody súdne poplatky bezpodielové spoluvlastníctvo manželov dokazovanie rekodifikácia náhrada trov konania
Návštev: 12023741 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin

References: § 87
 § 87
 § 179
 § 199
 § 200
 § 179
 § 199
 § 200
 § 201
 § 208
 § 368
 § 87
 § 199
 § 200